**KODEKSI PONAŠANJA U RATU**

**Čak i u ratu mora biti nekih pravila: Ženevska konvencija**

Pre 70 godina je potpisana Ženevska konvencija. Po njoj su dogovorena međunarodna pravila koja važe čak i u ratu. Međutim, nema sukoba u kojem se ona ne krši.

Ženevsku konvenciju čine četiri Sporazuma i dva Aneksa i po njima se 196 država potpisnica obavezuje da poštuje pravila ljudskosti čak i u ratu. To znači da ona važi u čitavom svetu.

**Simboli koji garantuju zaštitu:**

Crveni krst, polumesec, od 2005.godine i verski neutralan romb su simboli koji garantuju zaštitu u ratnom sukobu. Osobe, vozila i zgrade sa tim znakom su tu da pomognu i ne predstavljaju nikakvu ratnu pretnju.

**Zaštita ranjenika**

Svakoj zaraćenoj strani bi trebalo da bude jasno da taj znak (simbol) znači pomoć sopstvenim vojnicima kakva se onda garantuje i protivniku. Njihova dužnost je da pomognu ranjenom borcu čak i ako je u uniformi neprijatelja.

**Brod pod zaštitom**

Isto važi i za vozila sa tim znakom, bilo na kopnu, moru ili u vazduhu. Oni su tu da

pomognu, a ne da se bore.

**Ratni zarobljenici**

Trećom Ženevskom konvencijom je dogovoren odnos prema ratnim zarobljenicima: nema prisilnog rada, nema mučenja, ne smeju se koristiti kao taoci. Zarobljenički logori moraju biti van ratne zone. Oni imaju imaju pravo na humani odnos, a nakon toga moraju biti oslobođeni.

**Zaštita civila**

Ako je već došlo do rata, onda se podrazumeva da je rat sukob vojnika u uniformi i sa oružjem, i da u tom sukobu nikako ne smeju nastradati civili. Međutim sve je opasnije biti civil u oružanim sukobima. Još i pre poslednjih sukoba u Siriji ili protiv IS je na svakog poginulog vojnika dolazilo po deset civilnih žrtava.

**Pravila važe i u građanskom ratu**

Član 3. jamči humanitarna pravila u svim sukobima. U četiri sporazuma iz 1949.godine izričito se pominju i sukobi unitar jedne države, u kojima protivnici ne moraju biti borci koje druga strana priznaje kao vojsku. Pravila Ženevske konvencije važe i u tom slučaju. To je potpisalo svih 196 država.

**Novi oblici ratovanja**

Mada je svima jasno kako se i s postojećim pravilima previše lako odnosi, došli su i novi sukobi gde još treba nešto učiniti: sukobi u sajber svetu, bespilotne letilice i roboti, namerno izazivanje ekoloških katastrofa… Zbog svega ovoga UN već rade na novim dodacima Ženevskim konvencijama.

**Smeju znati i videti sve**

Međunarodni Crveni krst je ovlašćen da nadzire pridržavanje Ženevskih konvencija. Ali šta se dešava ako neka država ne želi ili nije u stanju da to učini? Crveni krst tu ne može mnogo: sve se svodi na pisanje izveštaja koji su po pravilu tajni.